Cæsar Baronius
Store norske leksikon,Historie,Historievitenskap,Historikere
Cæsar Baronius, født i Sora i Campania, var en italiensk kardinal og bibliotekar hos paven i Vatikanet.
Baronius vant et berømt navn som kirkehistoriker ved sitt store verk Annales ecclesiastici (kirkelige årbøker), som i 12 bind i folioformat forteller kirkens historie fra Jesu fødsel til 1198. Bøkene ble gitt ut mellom 1588 og 1607 (beste utgave 1738–1759). Verket er rettet mot sitt protestantiske motstykke De magdeburgske centurier, som Baronius stadig polemiserer mot uten å nevne det ved navn. Verket danner epoke i kirkehistorieskrivningen. Les mer i Store norske leksikon kirkehistorie Kirkestaten kristendommens historie katolisismens historie